OzLabs/hebrew-wiki-articles huggingface dataset:
סויוז TM-6

סויוז TM-6 (ברוסית: Союз TM-6) הייתה חללית מסדרת סויוז, שהמריאה ב-29 באוגוסט 1988 מקוסמודרום בייקונור שבקזחסטן במטרה לבצע עגינה בתחנת החלל מיר.

==צוות==
===צוות המראה===
* ולדימיר ליאחוב - מפקד
* ולרי פוליאקוב - מהנדס טיסה
* עבדול אחד מומנד - קוסמונאוט חוקר

===צוות נחיתה===
* ולדימיר טיטוב - מפקד
* מוסה מנארוב - מהנדס טיסה
* ז'ן-לו קרטיין - אסטרונאוט חוקר

===צוות גיבוי===
* אנטולי ברזובוי - מפקד
* גרמן ארזמסוב - מהנדס טיסה
* מחמוד דאורן - קוסמונאוט חוקר

==תיאור המשימה==
"סויוז TM-6" שוגרה ב-29 באוגוסט 1988 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר ב-31 באוגוסט למודול "קוואנט 1" עברה ללא בעיות. בתחנת החלל פעלה משלחת מס' 3 בפיקוד ולדימיר טיטוב. עבדול אחד מומנד החל בביצוע תצפיות על שטח אפגניסטן כמתוכנן. ב-7 בספטמבר ליאחוב ומומנד חזרו לכדור הארץ בחללית סויוז TM-5. ולרי פוליאקוב פעל בתחנת החלל כחבר משלחת מס' 3 ובהמשך משלחת מס' 4. הוא חזר בחללית סויוז TM-7 לאחר 240 ימים בחלל.

חללית "סויוז TM-6" נותרה מחוברת לתחנת החלל כחללית חירום. ב-8 בספטמבר החללית נותקה ממודול "קוואנט 1" וחוברה לתא עגינה במודול בסיסי של תחנת החלל.

ב-21 בדצמבר 1988 "סויוז TM-6" התנתקה מתחנת החלל מיר וחזרה לכדור הארץ כאשר על סיפונה ולדימיר טיטוב, מוסה מנארוב (הגיע עם חללית סויוז TM-4) וז'ן-לו קרטיין (הגיע עם חללית סויוז TM-7). הקוסמונאוטים ולדימיר טיטוב ומוסה מנארוב חזרו לאחר שהות של שנה בתחנת החלל מיר, שיא לאותה תקופה.

== קישורים חיצוניים ==

* [http://www.spacefacts.de/mission/english/soyuz-tm6.htm נתוני המשימה]
* [http://www.astronautix.com/s/soyuztm-6.html נתונים מאנציקלופדיית החלל]

קטגוריה:תוכנית סויוז
קטגוריה:1988 בברית המועצות
רולף ברין

רולף ברין (נולד ב-10 בנובמבר 1930) הוא שחקן תיאטרון, קולנוע וטלוויזיה ישראלי .

==ביוגרפיה==

רולף ברין נולד בפולין. הוא עלה לישראל בשנת 1949 בגיל 19. בוגר בית הספר הממשלתי לאמנות הבמה בפולין, בוגר בית הספר לאמנות הבמה – "בית צבי" .

שיחק בין היתר בתאטרונים זרקור, גיורא גודיק, הבימה, תיאטרון חיפה. שיחק בהצגות פנס כיס, כנר על הגג, הלו דולי, האם, רקוויאם לנזירה, ד"ר פאוסטוס, אדי קינג, מי מפחד מווירג'יניה וולף, המלך אדיפוס, וויצק, בית המלאכה, יתוש בראש, כנר על הגג, ארתורו אוי, בבתא, בית ספר לנשים, בבתא, השקיעה, זהב, הבית, מעגל הגיר הקווקזי, גן הדובדבנים, וויצק ועוד.

בקולנוע ובטלוויזיה ברין שיחק במגוון סרטים וסדרות ובהם : שיחק "אור מן ההפקר" (בתפקיד אלי), "הבית ברחוב שלוש" (בתפקיד גרוסמן),"הכלה וצייד הפרפרים" (בתפקיד החצוצרן), "חמש מאות אלף שחור" ,"חרבת חיזעה" (בתפקיד נהג), "האם תל אביב בוערת?" (בתפקיד נהג), "אריות בירושלים" (תפקיד פקד אבני) ,"גרין" ,"אלכס חולה אהבה" (תפקיד דוור), "אבא גנוב 3" (תפקיד ראש העיר הופמן), "צלקת" (בתפקיד נהג אוטובוס) ו"לחיות מחדש" (בתפקיד מעצב אופנה).

==קישורים חיצוניים==

* [https://www.cinemaofisrael.co.il/רולף-ברין/ רולף ברין] באתר ספר הקולנוע הישראלי

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים ילידי פולין
קטגוריה:עולים לאחר קום המדינה: 1948–1950
קטגוריה:בוגרי בית צבי
קטגוריה:ישראלים שנולדו ב-1930
דיפנילבוטילפיפרידינים

המבנה הכימי של דיפנילבוטילפיפרידין
דיפנילבוטילפיפרידינים (בצרפתית ואנגלית: Diphenylbutylpiperidines) הם קבוצת תרופות אנטיפסיכוטיות מן הדור הראשון שסונתזו, פותחו ושווקו על ידי חברת Janssen Pharmaceutica.
חמרים אלה, המקורבים לבוטירופנונים, מתאפיינים בשרשרת אָלִיפַטית, בה האטום פחמן (C) האחרון מחובר לשני רדיקלים פ-פלואורופניל. בקצה השני של השרשרת מתחברים מתמירים המבדילים את החומרים זה מזה.

הדיפנילבוטילפיפרידינים בדומה לבוטירופנונים משמשים בפסיכיאטריה לטיפול ממושך בהפרעות עם תסמינים פסיכוטיים כמו סכיזופרניה או ההפרעה הדלוזיונלית, לפעמים גם בתסמונת טורט.

הדיפנילבוטילפיפרידינים כוללים את התכשירים:
*כלופימוזיד Clopimozide (R-29,764)
*פלוספירילן Fluspirilene) Imap Redeptin)
*פנפלורידול (Penfluridol) Semap, Micefal, Longoperidol
*פימוזיד Pimozide) Orap)
קיים בקבוצה זו תכשיר יוצא מן הכלל - Amperozide - הנחשב ל"אנטי-פסיכוטי לא טיפוסי" אך הוא משמש ברפואה הווטרינרית.

==פעילות==
פימוזיד, פלוספירילן ופנפלורידול הם תרופות אנטי-פסיכוטיות בעלות חוזק גבוה (ביחס לכמות במיליגרמים), קצת פחות מזה של הבוטירופנונים.

==תופעות לואי==
תופעות לוואי דומות לאלו של הבוטירופנונים אבל בגלל החוזק המופחת במקצת, יכולות להיות פחותות מאלו.

==היסטוריה==
התכשירים פותחו מתוך ציפייה - שלא התגשמה - לפיתוח תרופות בטוחות יותר
השמות המסחריים שנבחרו להם הם קיצורים כדלהלן:
*IMAP - (פלוספירילן) - משמעותו "intramuscular + antipsychotic" ("תוך שרירי"+ אנטי-פסיכוטי. זריקת IMAP נועדה למתן פעם בשבוע.
*ORAP - (פימוזיד) - משמעותו "oral + antipsychotic" ("פומי" +
אנטיפסיכוטי") - התרופה נועדה למתן פומי יומיומי. (בגלל מחצית זמן חיים ארוכה נוסה גם בשימוש ארוך-טווח יותר)

==לקריאה נוספת==
* Stephen Bazire Psychotropic Drug Directory Quay Books, Mark Allen Publishing, Wilts 2000 עמ' 105

קטגוריה:דיפנילבוטילפיפרידינים
התאן באהברי

התאן סולטאן באהברי (בערבית: هتّان سلطان باهبري; נולד ב-16 ביולי 1992) הוא כדורגלן סעודי המשחק בעמדת הקיצוני והקשר ההתקפי בא-שבאב ובנבחרת ערב הסעודית.

==קריירה==

במאי 2018 זומן באהברי לסגל הנבחרת לקראת מונדיאל 2018 אשר התקיים ברוסיה.

==קריירה בינלאומית==
ב-8 בינואר 2019, הבקיע את שער הבכורה שלו בנבחרת נגד נבחרת צפון קוריאה במסגרת גביע אסיה 2019.

נכלל בסגל נבחרת ערב הסעודית לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:ג'דה: כדורגלנים
קטגוריה:כדורגלני אל-איתיחאד
קטגוריה:כדורגלני א-שבאב (ריאד)
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:סעודים שנולדו ב-1992
רומיאו ויוליה: חתום בנשיקה

רומיאו ויוליה: חתום בנשיקה (באנגלית: Romeo & Juliet: Sealed with a Kiss) הוא סרט הנפשה אמריקאי לכל המשפחה המבוסס על המחזה "רומיאו ויוליה" שכתב ויליאם שייקספיר. הסרט נכתב, נוצר, בוים ונערך על ידי פיל ניבלינק, אשר היה אנימטור בחברת וולט דיסני.

הסרט הופץ לראשונה בארצות הברית ב-27 באוקטובר 2006. בישראל הסרט הופץ לראשונה בדיבוב לעברית בשנת 2006. אורך הסרט הוא כ-71 דקות ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).

הסרט נוצר בתקציב משוער של 2 מיליון דולר, ואורך היצירה שלו לקח 4 וחצי שנים. למרות הביקורות השליליות על הסרט, הוא זכה בפרס בפסטיבל הסרטים הדרום מערביים.

== תקציר העלילה ==
הסרט מספר על רומיאו ויוליה, שני כלבי ים צעירים אשר מתאהבים זה בזו, אך לא יכולים לממש את אהבתם בגלל סכסוך עתיק בין משפחותיהם. כשרומיאו מבקש להתחתן עם יוליה, יוליה הופכת לאומללה. רומיאו מחליט לעשות כל מה שהוא יכול בשביל לבטל את רוע הגזירה, ויחד עם האב לורנס הוא מכין תוכנית כדי להתאחד עם אהובתו. תוכניתם מצליחה, רומיאו ויוליה מוצאים את דרכם זה אל זו, והמשפחות משלימות לאחר שהבינו שהסכסוך ביניהן פגע בכולם.

== הדמויות והמדבבים ==
במאי הדיבוב בעברית היה עמי מנדלמן ומפיק הדיבוב בעברית היה עוזי פוקס.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|רומיאו
|דניאל טריפט
|לירון לב
|-
|יוליה
|טריסיה טריפט
|טליה ברקאי
|-
|דגיגית
|שאנל ניבלינק
|תמי צוברי
|-
|לורנס
|מיכאל טולאנד
|דודו זר
|-
|מונטגוס
|סטיב גולדברג
|צביקה שוורצברג
|-
|קפולט
|מיכאל טולאנד
|גיורא קנת
|-
|מרקוציו
|צ'יפ אלברס
|עידו מוסרי
|-
|בנווליו
|סאם גולד
|גיל צרנוביץ
|-
|הנסיך
|פיל ניבלינק
|עמי מנדלמן
|}

== ראו גם ==
* רומיאו ויוליה

== קישורים חיצוניים ==

*

קטגוריה:סרטים המבוססים על רומיאו ויוליה
קטגוריה:סרטי 2006
קטגוריה:סרטים אמריקאיים
קטגוריה:סרטים באנגלית
קטגוריה:סרטי הנפשה אמריקאיים
קטגוריה:סרטים לכל המשפחה
קטגוריה:סרטי אנימציה על בעלי חיים
Dark Lady (שיר)

Dark Lady (בעברית: גברת אפלה) הוא סינגל שהוקלט על ידי הזמרת-יוצרת האמריקאית שר, מתוך אלבומה האחד עשר, Dark Lady. השיר יצא לאור בפברואר 1974, כסינגל הראשון מתוך האלבום, על ידי חברת התקליטים MCA רקורדס.

כחודש לאחר יציאתו נכנס השיר אל המקום הראשון במצעד הבילבורד הוט 100 והיה לשיר השלישי והאחרון שר לעשות זאת, עד צאתו של הלהיט "Believe" ב-1998.

== רקע וכתיבה ==
השיר נכתב על ידי ג'וני דוריל והופק על ידי סנוף גארט. השיר הוא שיר בסגנון הפופ רוק. במרוצת השנים, הפך השיר ללהיט בינלאומי שזכה לעשרות גרסאות כיסוי ורמיקסים. בנוסף לכך, קיבל השיר את מעמד הפלטינה בארצות הברית על סך מכירות של מיליון עותקים.

הרמיקס שיצא עבור השיר הועלה ליוטיוב ב-20 באפריל 2011.

== רשימת השמעה ==
*בריטניה וארצות הברית 7"

# 
# 
*ארגנטינה 7"

# 
# 
* לא פורסם

# 

== הופעה ==
עם השיר הופיעה שר 613 פעמים במהלך הקריירה שלה. בין היתר, הופיעה עם השיר בחמישה סיבובי הופעות שהתקיימו בין שנת 1999 לשנת 2019; "Classic Cher", "", "The Farewell Tour", "Cher at the Colosseum" ו-"Dressed to Kill Tour".

בנוסף לכך, הופיעה שר עם השיר במופע מיוחד שהתקיים בלאס וגאס במסגרת סיבוב ההופעות הרביעי שלה, Do You Believe? Tour.

== וידאו קליפ ==
סצנות מתוך קליפ ההופעה וקליפ האנימציה
עבור השיר יצאו שני וידאו קליפים; האחד קליפ דמוי הופעה והשני קליפ מונפש. בקליפ דמוי ההופעה ניתן לראות תחילה את שר, לבושה בבגדי תחרה כשהיא אוחזת במיקרופון. לאחר מכן, היא מתחילה לשיר את השיר, תוך שמאחוריה ניצבת מנורה מעוגלת, המאירה בצבע סגול.

בתחילתו של הקליפ המונפש, ניתן לראות גבר ואישה מתהלכים ברחוב, כשהם שלובי ידיים. בסמוך לכך, נעצרת לידם לימוזינה שחורה, שמתוכה יוצאת הגברת האפלה, במטרה לתת לאישה כרטיס ביקור, בו היא מוצגת כמגדת עתידות וכאחת שעוסקת בכישופים ומאגיות שחורות. בהמשך, מגיעה האישה אל ביתה של הגברת האפלה. היא משלמת לה כסף והשתיים מתיישבות. לאחר מכן, הגברת האפלה מדליקה נרות ופוצחת בקריאה בקלפים. היא מספרת לאישה כי בן זוגה בוגד בה וזאת, נכנסת לתבהלה.

בסמוך לכך, מראה הגברת האפלה לאישה כדור בדולח בו היא מוכיחה לה שבן זוגה בוגד בה, תוך שהיא אומרת לה לעזוב את המקום ולשכוח שהיא ראתה את הפרצוף שלה. האישה המבולבלת חוזרת לביתה במטרה לישון, אך לא מצליחה מכיוון שהיא חושבת על דבריה של הגברת האפלה.

לבסוף, היא מחליטה לעשות מעשה; היא לוקחת אקדח, טומנת אותו בארנקה והולכת לביתו של בן זוגה. כאשר היא נכנסת, היא נחרדת לגלות כי דבריה של הגברת האפלה היו נכונים וכי בן זוגה מקיים יחסי מין עם מישהי אחרת ובוגד בה. האישה לוקחת את אקדחה ויורה בו ובמאהבתו. לאחר מכן, מגיעים השוטרים במטרה לעצור אותה.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי שר
קטגוריה:שירים באנגלית
קטגוריה:וידאו קליפים מונפשים
קטגוריה:שירים על מכשפות
קטגוריה:שירים על ניו אורלינס
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
המלחמה של אנה

המלחמה של אנה (ברוסית: «Война Анны») הוא סרט קולנוע משנת 2018 של הבמאי, המפיק והתסריטאי הרוסי אלכסיי פיודורצ'נקו, המספר את סיפורה של אנה, שבתקופת השואה, מוצאת את עצמה בקבר אחים שבו נהרגה כל משפחתה ומוצאת מפלט בארובת בניין בשנות המלחמה.

הסרט הוקרן לראשונה ב-28 בינואר 2018 בפסטיבל הסרטים הבינלאומי ברוטרדם. הסרט הוקרן בהמשך גם בקינוטאבר בסוצ'י ביוני 2018 שבמסגרתו השחקנית מרתה קוזלובה קיבלה פרס מיוחד מטעם חבר השופטים ובינואר 2019 הסרט זכה בפרסי עיט הזהב לבימוי הטוב ביותר לשנת 2018 ובפרס הסרט העלילתי הטוב ביותר. במרץ 2019 זכה בפרס ניקה בקטגוריית השחקנית הטובה ביותר (מריה קוזלובה) ובקטגוריית הסרט העלילתי הטוב ביותר.

הסרט ישוחרר להקרנות מסחריות מצומצמות מ-9 במאי ועד ל-12 במאי 2019.
== תקציר עלילת הסרט ==
אוקראינה הסובייטית, 1941. בכפר קטן שתחת הכיבוש הנאצי אנה בת ה-6 מתעוררת כשהיא לכודה בקבר המוני, היחידה מבני משפחתה ששרדה את הטבח. המקומיים מסגירים אותה לידי הרשויות, אך היא מצליחה להימלט ולבסוף מוצאת מפלט בארובה של בניין בית הספר אשר הופקע על ידי השלטונות הנאצים ובעוד בחוץ משתוללת המלחמה, בפנים: ילדה קטנה המנסה לשרוד.
==צוות השחקנים==
* מרתה קוזלובה - אנה
* ליובוב וורוז'צובה
* איליה בלוב
* אלכסנדר ואחוב
* קונסטנטין איטונין
* יקטרינה סוקולובה
* דניס טריפונוב
* סרגיי פיודורוב

== קישורים חיצוניים ==

קטגוריה:סרטי 2018
קטגוריה:סרטי דרמה היסטורית
קטגוריה:סרטים רוסיים המבוססים על סיפור אמיתי
קטגוריה:סרטים מבוססי ספרים
קטגוריה:סרטים על השואה
קטגוריה:זוכי פרס נשר הזהב הרוסי
קטגוריה:סרטים ברוסית
קטגוריה:זיכרון שואת יהודי אוקראינה
Million Years Ago

"Million Years Ago" (בעברית: "לפני מיליון שנים") הוא שיר שהוקלט על ידי הזמרת-יוצרת הבריטית אדל, מתוך אלבומה השלישי, 25. השיר יצא לאור ב-20 בנובמבר 2015, על ידי חברת התקליטים אקס-אל רקורדינגס.

עם יציאתו נכנס השיר אל המקום ה-3 במדיה פורסט, וה-24 במצעד שבסקוטלנד.

== רקע וכתיבה ==
השיר נכתב והופק על ידי אדל וגרג קורסטין. השיר הוא שיר בסגנון הפולק, המאפיין כמה שירים נוספים מתוך האלבום, 25. בלי שיצא כסינגל, הצליח השיר להיכנס למצעדי פזמונים רבים, ואף הגיע אל המקום ה-15 במצעד השנתי של גלגלצ.

זוכת העונה השביעית של תוכנית הטלוויזיה "The Voice of Holland", ביצעה את השיר באחד פרקי התוכנית. ההופעה הפכה לוויראלית ונצפתה בכלמעלה מ-3 מיליון פעמים.

== הופעה ==
עם השיר הופיעה אדל בתוכנית הטלוויזיה Adele at the BBC, ששודרה באופן מיוחד. ב-25 בנובמבר 2015, היא הופיעה עם השיר בתוכנית הטלוויזיה האמריקאית "Today". ב-17 בנובמבר 2015, היא הופיעה איתו באולם המוזיקה רדיו סיטי.

בנוסף לכך, קיבלה אדל על השיר מועמדות בטקס פרסי האמי לתוכניות טלוויזיה יומיות.

== מיקומי שיא ==

== קישורים חיצוניים ==

*[https://open.spotify.com/album/7uwTHXmFa1Ebi5flqBosig Million Years Ago] באתר ספוטיפיי

== הערות שוליים ==

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:שירים על זמן
קטגוריה:בלדות פולק
קטגוריה:שירים המעורבים במחלוקות הקשורות לפלגיאט
איוואן דניסוביץ' (סרט, 2021)

איוואן דניסוביץ'. (ברוסית: Иван Денисович) הוא סרט דרמה רוסי בבימויו של גלב פאנפילוב, המהווה עיבוד קולנועי ליצירה "יום אחד בחיי איוואן דניסוביץ'" שנכתבה על ידי אלכסנדר סולז'ניצין. בסרט מככבים פיליפ יאנקובסקי וארתור בסצ'אסטני. הסרט זכה לתמיכת קרן הקולנוע הרוסי ומשרד התרבות של רוסיה.

הסרט תוכנן לצאת לאקרנים לקראת יום הניצחון, במאי 2020, אך בעקבות התפרצות נגיף הקורונה ברוסיה יציאתו נדחתה לספטמבר 2021.

== רקע ==
הסרט מהווה עיבוד לספרו הראשון של סולז'ניצין "יום אחד בחיי איוואן דניסוביץ'" ומגולל את הנעשה בגולאג הסטליניסטי, את השגרה המוחלטת וניסיונות ההישרדות של האסירים. עבור הבמאי גלב פאנפילוב זהו העיבוד השני לספרו של סולז'ניצין. בשנת 2006 הוא ביים את סדרת הטלוויזיה "במדור הראשון" על ספרו השני של סולז'ניצין, שהיה העיבוד הרוסי הראשון לספריו של סולז'ניצין.

== תקציר עלילת הסרט ==
הסרט מספר את סיפורו של החייל איוואן שוחוב, שברח מהשבי ונשלח למחנה של הגולאג. הסרט מתאר יום אחד בשגרת חייו במחנה גולאג בסיביר בשנת 1951.

== שחקנים ודמויות ==
{| class="wikitable sortable" id="54"
! שחקן
! דמות
|-
| פיליפ יאנקובסקי
| שוחוב
|-
| ארתור בסצ'אסטני
|
|-
| אלכסנדר קראוואייב
|
|-
| סטפן אברמוב
|
|-
| סרגיי קריאקין
|
|-
| איגור סבוצ'קין
|
|-
| דניס קראסב
|
|}
== הפקה ==
צילומי הסרט נערכו בשני שלבים. בשלב הראשון הצילומים נערכו מדצמבר 2017 עד פברואר 2018 ובשלב השני מינואר עד מאי 2019.
==פרסים==
הסרט הוקרן בבכורה בפסטיבל לוקרנו ב־13 באוגוסט 2021, במהלכו הוענק לפיליפ יאנקובסקי פרס על תפקידו בסרט.

== קישורים חיצוניים ==

* [https://web.archive.org/web/20191213071757/http://sales.vgtrk.com/en/catalog/Drama/42062/ איוואן דניסוביץ'] באתר VGTRK 

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטים ברוסית
קטגוריה:סרטי דרמה רוסיים
קטגוריה:סרטי VGTRK
קטגוריה:גולאג
קטגוריה:ברית המועצות בתרבות
קטגוריה:סרטי 2021
Just in Love

Just in Love (בעברית: פשוט מאוהב) הוא סינגל שהוקלט על ידי הזמר-יוצר האמריקאית ג'ו ג'ונאס, מתוך אלבום בכורתו, Fastlife. השיר יצא לאור ב-13 בספטמבר 2011, כסינגל השני מתוך האלבום, על ידי חברת התקליטים הוליווד רקורדס.

השיר הגיע למקום השישי במצעד שבוולוניה, וה-22 במצעד שבפלנדריה.

== רקע וכתיבה ==
השיר נכתב על ג'ו ג'ונאס, ג'יימס פאונטלרוי ורוב נוקס והופק על ידי ג'סטין טימברלייק. השיר הוא שיר בסגנון הרית'ם אנד בלוז. הרמיקס הרשמי של השיר יצא לאור ב-3 באוקטובר 2011, והוא יצא בשיתוף עם ליל ויין.

בנוסף לכך, הופיע ג'ונס עם השיר במהלך סיבוב ההופעות שלו "Joe Jonas & Jay Sean: Live in Concert".

== וידאו קליפ ==
הווידאו קליפ המלא שיצא עבור השיר בוים על ידי ג'קי ג'ודלסון והועלה ליוטיוב ב-29 במרץ 2013. בתחילת הקליפ, ניתן לראות את ג'ונאס מחכה בתחנת רכבת לבת זוגו. בהמשך, השניים מבלים ביחד.

נכון לינואר 2019, מונה הציפות של הקליפ עומד על כ-7 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי ג'ו ג'ונאס
קטגוריה:שירים באנגלית
קטגוריה:שירים שנכתבו על ידי ג'ו ג'ונאס
קטגוריה:שירים שנכתבו על ידי ג'יימס פאונטלרוי
קטגוריה:סינגלים בהוצאת הוליווד רקורדס
בית על ההורן

בית על ההורן (בגרמנית: Musterhaus Am Horn) הוא בית מגורים בוויימאר שבגרמניה, שעוצב בידי הצייר גיאורג מוש ובסיועם של תלמידי ומורי המוסד. הבית הוקם במסגרת תערוכה שערך הבאוהאוס בעיירה, שהתקיימה מיולי עד ספטמבר 1923. זה היה המבנה הראשון המבוסס על עקרונות העיצוב של הבאוהאוס, אשר חולל מהפכה בחשיבה האדריכלית והאסתטית של המאה ה-20. בשנת 1996 הוכרז הבניין אתר מורשת עולמית של אונסק"ו.

==עיצוב הבית==
הבית נבנה בקצה העיירה ומחוץ לקמפוס הבאוהאוס הראשי, על אדמה ששימשה כגן ירק, כשהרעיון היה שהוא יהווה דגם לשכונה שלימה שתבנה באמצעות שכפול תוכנית הבית, מהלך שלא יצא אל הפועל. עיצובו חריג בנוף הבנייה הטיפוסי בוויימאר המתהדרת בבנייה כפרית ושמרנית. הוא מעוצב בסגנון הבינלאומי עם גג שטוח, מטויח בצבע לבן ומורכב מגושים קופסתיים פשוטים בצורתם. תוכנית הבית הייתה החידוש המרכזי והיא הציגה חדר מגורים (סלון) מרווח בעל תקרה גבוהה שבשונה מהנהוג הוא לא פנה אל הגינה המקיפה את הבית, אלא הוקף כולו בחדרים השונים (שינה, רחצה, מטבח, עבודה) שהיו קטנים יחסית ועוצבו בהתאם לשימושם.

בהתאם לתפיסת העולם שגובשה בבאוהאוס הוקם הבית באמצעות מעורבות התלמידים שהתנסו באופן מעשי בבנייה ובייצור תעשייתי של החפצים והכלים ששולבו בו. כל רהיט בוצע בסדנאות הבאוהאוס (בין השאר על ידי מרסל ברויאר, אדריכל ומעצב רהיטים שהיה אז תלמיד במוסד) לרבות עיצוב הקרמיקה למטבח וגופי התאורה (שבעיצובם הוביל לסלו מוהולי-נג'י, מורה במוסד).

==תולדות הבית==
הבית שנבנה במיוחד לתערוכת הבאוהאוס ב-1923 הפך לאטרקציה המרכזית בתערוכה ומשך אליו עניין רב. התושבים המקומיים העניקו לו את הכינוי "Kaffeemühle" (מטחנת הקפה) בגלל צורתו הריבועית וגגו הבולט, שהזכיר להם מטחנת קפה טיפוסית בתחילת המאה ה-20. התייחסות התקשורת לבית נעה בין הערצה אוהדת, ולעיתים קרובות יותר, דחייה גלויה. לאחר התערוכה נמכר הבית ועבר שינויים לאורך השנים. ב-1998 נרכש על ידי העירייה שהחכירה אותו לאוניברסיטת באוהאוס ויימאר, והיא שהביאה לשיקום כללי ראשוני. צוות האוניברסיטה ותלמידיו השתמשו בבניין ונערכו בו תערוכות ואירועים. בשנת 2018 נערך במבנה תהליך שימור יסודי והוא עתיד להיפתח לציבור במאי 2019 כאתר תיירות לכבוד שנת ה-100 לבאוהאוס.

==קישורים חיצוניים==

* 
*[https://www.bauhaus100.de/das-bauhaus/werke/architektur/entwurfsplan-haus-am-horn-weimar/ הבית על ההורן] באתר "100 לבאוהאוס"
*מיכאל יעקובסון: [https://xnet.ynet.co.il/articles/0,7340,L-5452191,00.html באוהאוס חוגגים רק פעם במאה שנה: האירועים הבולטים בגרמניה ובעולם], 25 בינואר 2019, xnet

קטגוריה:אדריכלות מודרנית
קטגוריה:גרמניה: אתרי מורשת עולמית
קטגוריה:גרמניה: אדריכלות
קטגוריה:ויימאר: תרבות
קטגוריה:ויימאר
קטגוריה:באוהאוס
נסטור ראטש

נסטור ראטש (ברומנית: Nestor Rateș, באנגלית: Nestor Ratesh, בשמו בלידה -נתן שטסל Nathan Stessel, נולד ב-7 באפריל 1933 במוינשט, רומניה) הוא עיתונאי יהודי-רומני שהתיישב בארצות הברית, נודע בעיקר בפעילותו ככתב, עורך ומנהל המחלקה הרומנית בתחנה "רדיו אירופה החופשית".

==ביוגרפיה==
נסטור ראטש נולד בשם נתן שטסל במשפחה יהודית בעיירה מוינשט בחבל מולדובה. אביו נקרא אנטון שטסל ואמו-בלינה (לימים בלינה צ'אושו). הוא למד בתיכון בערים בקאו ופיאטרה ניאמץ וסיים בחינות הבגרות בשנת 1948. בשנים 1948–1951 הוא למד בבית הספר לבנייה הידרוטכנית בפיאטרה ניאמץ ובהמשך התיישב בבוקרשט, בה עבד כטכנאי בתחום זה בחברה הממשלתית "אנרגו-קונסטרוקציה". בשנים 1953–1958 הוא למד בפקולטה לפילוסופיה באוניברסיטת בוקרשט.
הוא עבד בהמשך בשנים 1958–1972 כעורך בסוכנות הידיעות הממלכתית הרומנית "אג'רפרס". בינואר 1973-ינואר 1972 עבד כעורך במסגרת הפדרציה של הקהילות היהודיות ברומניה. בשנת 1973 יחד עם המשפחה עלה לישראל באופן בלתי חוקי (ללא רשות השלטונות הרומנים) וכעבור שבועיים היגר לאיטליה ומשם לארצות הברית. באותה שנה, 1973, התקבל לעבודה במחלקה הרומנית של תחנת הרדיו אירופה החופשית במערכת בוושינגטון די. סי. ובמינכן. הוא שימש במשך שנים כתב של רדיו אירופה החופשית בוושינגטון.
פעמיים הוא מילא את התפקיד של מנהל המחלקה הרומנית בתחנה ששידרה מינכן ואחר כך מפראג:בשנת 1989 (אחרי מותו של ולאד ג'ורג'סקו) ואחר כך בשנים 1994–2002 . בשנת 2003 הוא כיהן כיועץ למדיניות העריכה של מנכ"ל התחנה. אחרי פרישתו לגמלאות כיהן ראטש למשך שנה כיועץ ראשי של יו"ר התחנות "אירופה החופשית" ו"סבובודה".

===חייו הפרטיים===
ראטש נשוי ליואנה לבית נוימן מן העיר לוגוז' שעבדה ברומניה כמורה להיסטוריה וספרנית בספרייה המרכזית הממלכתית בבוקרשט ואחר כך במשרד האוצר של ארצות הברית.
אמו הביולוגית, בלינה ואמו החורגת, שרה ריטנשטיין, עלו לישראל והתיישבו בה ב-1951 ובהתאמה ב-1970.

==פרסים ואותות הוקרה==
*1992 - פרס האקדמיה הרומנית-אמריקאית - עבור ספרו "רומניה:המהפכה התקועה".

==ספרים==
*Romania: The Entangled Revolution (רומניה:מהפכה תקועה)
* (-ברומנית - 1994 România: Revoluția încîlcită)

==קישורים חיצוניים==
* [https://jurnalul.antena3.ro/scinteia/din-dosarele-securitatii/fisa-personala-nestor-rates-318865.html- תיק אישי בארכיון הסקוריטאטה ביומן- ערוץ אנטנה 3]
לפי Mihai Pelin, Operaţiunile "Meliţa" şi "Eterul" – Istoria "Europei Libere" prin documentele de Securitate, Bucureşti, Editura Albatros, 1999
(מיכאי פלין - מבצעי "מליצה" ו"האתר" - תולדות "אירופה החופשית" דרך מסמכי הסקוריטאטה) 1999
* [https://moldova.europalibera.org/a/25666153.html קטע תשדיר של אירופה החופשית עם קולו של נסטור ראטש, 2000] 

קטגוריה:עיתונאים יהודים רומנים
קטגוריה:עיתונאים יהודים אמריקאים
קטגוריה:בוגרי אוניברסיטת בוקרשט
קטגוריה:אמריקאים שנולדו ב-1933
פרנסואה קסאבייה רות

פרנסואה קְסָאבְיֶיה רוֹת (בצרפתית: François-Xavier Roth, נולד ב-6 בנובמבר 1971 בפריז) הוא מנצח צרפתי. אביו הוא נגן העוגב דניאל רות. אחיו וינסנט רות הוא ויולן. לפני שעבר לניצוח, היה פרנסואה חלילן. רות סיים את לימודיו בקונסרבטואר של פריז, שם היו מוריו אלן מריון לחליל ויאנוש פירסט לניצוח.

בשנת 2000, זכה רות בתחרות דונאטלה פליק לניצוח, ובעקבות הזכייה התמנה בחוזה לשנתיים לעוזר מנצח של התזמורת הסימפונית של לונדון. הוא שימש גם עוזר מנצח לג'ון אליוט גרדינר. ב-2003 ייסד את אנסמבל המאות, תזמורת המבצעת בכלים תואמים לתקופת חיבורה של כל יצירה, מסוף תקופת הבארוק והתקופה הקלאסית עד מוזיקה של המאה ה-20, כגון ראוול.

רות היה מנצח אורח נלווה של תזמורת ה-BBC הלאומית של ויילס מ-2008 עד 2012. הוא היה מנהל מוזיקלי של התזמורת הפילהרמונית של ליאז' בעונת 2010-2009. בספטמבר 2011 התמנה רות למנצח הראשי של תזמורת הרדיו של דרום-מערב גרמניה של באדן-באדן ופרייבורג. בפברואר 2014 הודיעה התזמורת על הארכת החוזה של רות עד עונת 2016-2015. באותו חודש הודיעה עיריית קלן על מינוי רות ל"מנהל המוזיקלי הכללי" הבא שלה, מינוי שיכלול חובות כמנצח תזמורת גירצניך ומנצח ראשי של האופרה של קלן, בתוקף מ-1 בספטמבר 2015, בחוזה התחלתי לחמש שנים.

רות היה המנצח הראשי האחרון של תזמורת הרדיו של דרום-מערב גרמניה בבאדן-באדן ופרייבורג, לפני מיזוגה עם תזמורת רדיו שטוטגרט, ליצירת התזמורת הסימפונית של SWR. הוא ניצח על הקונצרט האחרון של תזמורת באדן-באדן ופרייבורג ב-17 ביולי 2016. בשנת 2025 יתמנה למנצח הראשי של תזמורת SWR.

במרץ 2017 הודיעה התזמורת הסימפונית של לונדון על מינוי רות כמנצח אורח הראשי שלה, החל בספטמבר 2017.

טווח ניסיונו באופרה משתרע מ"השודדים" של ז'אק אופנבך באופרה קומיק בשנת 2011 עד "החיילים" של אודו צימרמן בקלן.

פרנסואה-קסאבייה רות הוכרז כאביר לגיון הכבוד ברשימת הכיבודים הראשונה של נשיא צרפת עמנואל מקרון ביום הבסטיליה 2017.

בינואר 2018 מונה רות ל"אמן חבר" בפילהרמונית של פריז, הקשורה גם לעבודתו עם תזמורת הילדים ד'מו (Démos), יוזמה המתבססת על המודל של "אל סיסטמה".

==קישורים חיצוניים==

* 

==הערות שוליים==

קטגוריה:מנצחים צרפתים
רות
קטגוריה:צרפתים שנולדו ב-1971
פרנק-איב במבוק

פרנק-איב במבוק (בצרפתית: Franck-Yves Bambock; נולד ב-7 באפריל 1995) הוא כדורגלן צרפתי-קמרוני המשחק בעמדת הקשר האחורי בקבוצת פהרוואר.

==קריירה==
במבוק נולד בדואלה שבקמרון ובגיל 8 היגר עם משפחתו לפריס. בשנת הצטרף לקבוצת הילדים של "אנטוני ספורט" וכעבור ארבע שנים הצטרף למחלקת הנוער של פריז סן-ז'רמן. בגיל 18 הצטרף לקבוצת המילואים של המועדון ששיחקה אז בליגה הרביעית.

ב-16 ביולי 2015 במבוק חתם לשנתיים בווסקה מהליגה השנייה בספרד. ב-22 באוגוסט, במבוק ערך את הופעת הבכורה שלו בקבוצה במשחק הליגה נגד דפורטיבו אלאבס.

ב-12 ביולי 2017 במבוק חתם לעונה בספרטה רוטרדם מליגת העל ההולנדית. בתקופתו ברוטרדם, במבוק שיחק לרוב בקבוצת המילואים של המועדון ובאמצע העונה שוחרר מהקבוצה.

ב-1 בפברואר 2018 במבוק חתם בקורדובה. עד לסיום העונה, במבוק שיחק בקבוצת המילואים ובתום העונה הצטרף לקבוצה הבוגרת.

ב-21 בינואר 2019 במבוק חתם במכבי פתח תקווה מליגת העל.

ב-21 ביוני 2019 במבוק חתם במאריטימו הפורטוגזית.

ב-12 באוגוסט 2021 חתם במבוק בגרנובל מהליגה הצרפתית השנייה.

ב-21 ביוני 2023 חתם בפהרוואר ההונגרית לשנתיים.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:כדורגלנים קמרונים
קטגוריה:קשרי כדורגל צרפתים
קטגוריה:קשרי כדורגל קמרונים
קטגוריה:דואלה: כדורגלנים
קטגוריה:כדורגלני וסקה
קטגוריה:כדורגלני ספרטה רוטרדם
קטגוריה:כדורגלני קורדובה
קטגוריה:כדורגלני מכבי פתח תקווה
קטגוריה:כדורגלני מאריטימו
קטגוריה:כדורגלני גרנובל
קטגוריה:כדורגלני פהרוואר
קטגוריה:כדורגלנים זרים בישראל
קטגוריה:צרפתים ממוצא קמרוני
קטגוריה:ספורטאים צרפתים בספרד
קטגוריה:ספורטאים זרים בהולנד
קטגוריה:ספורטאים צרפתים בישראל
קטגוריה:ספורטאים צרפתים בפורטוגל
קטגוריה:ספורטאים קמרונים בספרד
קטגוריה:ספורטאים קמרונים בהולנד
קטגוריה:ספורטאים קמרונים בישראל
קטגוריה:ספורטאים קמרונים בפורטוגל
קטגוריה:צרפתים שנולדו ב-1995
קטגוריה:קמרונים שנולדו ב-1995
דסונגריפטרוס

דסונגריפטרוס (שם מדעי: Dsungaripterus) הוא סוג של פטרוזאור גדול שחי בצפון סין בתקופות יורה עליון עד לקרטיקון תחתון. הוא קיבל את שמו מהתצורות בהם נמצא ב-1964 במרכז דסונגריאן (Dzungarian Basin), שינג'יאנג שבסין (אזור בו נמצאו גם מאובני הדינוזאור הטורף גואלונג). בעוד שגולגולת הפריט נשתמרה כמעט בשלמותה, השלד עצמו הורכב משברים חלקיים.

== מאפיינים ==
פטרוזאור זה התאפיין במוטת כנפיים באורך 3-3.5 מטר; בלסתות ארוכות שקצוותיהן משתפלות כלפי מעלה, ובתוכן שיניים רבות קטנות וקשיחות; ובגולגולת רחבה בעלת כרבולת עצם, הבולטת מאמצע המקור ועד ל"כיפת הגוגולת", אשר בסופה בליטה קרינית (כמו של קזואר). מבנה השלד החזק, הכולל עצמות תומכות בגפיים, מעיד על יכולת תעופה אפשרית.

על פי ההשערות, מבנה הלסתות והשיניים איפשר לדסונגריפטרוס לצוד את טרפו מבינות סלעים, חריצים ונקיקים, ולכתוש אותו לאחר מכן בעזרת שיניו הקשיחות.

== בתרבות ==
פטרוזאור זה מופיע במשחקי המחשב פארק היורה 3: בניית פארק, עולם היורה: המשחק וJurassic World Evolution 2.

==קישורים חיצוניים==

דסונגריפטרוס מעופף לצד [[נוריפטרוס (Noripterus)]]

קטגוריה:בעלי חיים שתוארו ב-1964
קטגוריה:אז'דרכואידה
קטגוריה:פטרוזאורים שחיו ביורה עליון באסיה
קטגוריה:פטרוזאורים שחיו בקרטיקון תחתון באסיה
קטגוריה:טקסונים שתוארו בידי יאנג ג'ונגג'יין
קטגוריה:מאובני טקסונים שתוארו ב-1964
טופוקסוארה

טופוקסוארה (שם מדעי: Tupuxuara) הוא סוג של פטרוזאור גדול שחי בצפון סין בתור הקרטיקון הקדום. בצורתו הוא היה פטרוזאור גדול בעל כרבולת שהזכירה את כרבולת הטפג'ריים, אך הייתה מוצקה יותא. הפטרוזאור התגלה בברזיל ב-1998 בידי החוקרים אלכסנדר קלנר ודיוגנז דה אלמיידה קמפוס ונקרא על שם שד ממיתולגיית שבט הטופי הבריזלאי. נמצאו בסוגו של הפטרוזאור 3 מינים דומים. 

== מאפיינים ==
הטופוקסוארה היה פטרוזאור בעל כרבולת ארוכה מאוד, באורך 130 ס"מ שנראתה כמו מפרשית נטויה ומעוגלת מעט ובעל מוטת כנפיים של 5.5 מטרים. הלסתות של היצור היו ארוכות וחסרות שיניים והעיניים היו קרובות מאוד אליהם. מרכז הלסת היה חלול וכנראה עטה רקמת עור. הכרבולת הגדולה אולי סייעה לפטרוזאור לדאות ביעילות ואולי גם להרתיע יריבים ולמשוך נקבות. 

יצור זה חי כנראה לחופי ימים ושם תפס דגים. חוקרים אחרים חושבים שהיה דווקא אוכל פירות מהעצים ושהוא היה פעיל במשך היום.

== בתרבות ==
יצור זה הופיע במשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-1988
קטגוריה:תלסודרומיים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-1988
טירנוטיטאן

טירנוטיטאן טורף [[צ'ובוטיזאורוס]]
טירנוטיטאן (שם מדעי: Tyrannotitan; משמעות השם: "טיטאן עריץ") הוא סוג של דינוזאור תרופוד גדול ממשפחת הקרכרודונטוזאוריים אשר חי באמריקה הדרומית לפני 118 מיליון שנה, בתת-התור הקרטיקון התחתון.

== מאפיינים ==
טורף גדול זה היה קרובם של הגיגאנוטוזאורוס והמפוזאורוס שחיו באותם אזורים בתקופה מאוחרת יותר. הוא הגיע לאורך 13 מטרים ולמשקל 7–9 טונות. הטירנוטיטאן היה בעל זרועות קטנות יחסית, שדמו מאוד לזרועות הטירנוזאורוס המפורסם. תחילה סברו שהיה קרוב לטירנוזאורים עקב מראה העצמות, אך כשחקרו את מפרקי העצמות הם דמו יותר לאלה של גיגנוטוזאורוס. מאובני הטירנוטיטאן נמצאו בתצורות סרו ברקינו (Cerro Barcino Formation) שבצ'ובוט, ארגנטינה ב-2005.

יצור זה היה קטן יותר מהגיגנוטוזאורוס אך עדיין היה אחד מהעצומים שבדינוזאורים הטורפים שחיו אי-פעם. הטירנוטיטאן היה טורף-על בקרטיקון של ארגנטינה והתבסס בעיקר על ציד של זאורופודים גדולים כמו הפטגוטיטאן, ואולי גם על אכילת נבלות.

== בתרבות ==
דינוזאור זה הופיע במשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-2005
קטגוריה:קרכרודונטוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-2005
קטגוריה:ארגנטינה: מאובנים
הדסה קלצ'קין

הדסה קלצ'קין (1 באפריל 1905 - 17 בדצמבר 1995) הייתה אספנית ובעלת גלריה לאמנות בתל אביב-יפו. קלצ'קין הייתה רעייתו של רפאל קלצ'קין, שחקן תיאטרון "הבימה".
==ביוגרפיה==
הדסה קלצ'קין, בת מרדכי ינובסקי, נולדה, כנראה בהורדנה (גרודנא) בפולין (כיום בבלארוס). בשנת 1914 עלתה לארץ ישראל מרוסיה ביחד עם אחותה ואביה, והתיישבה עמם בתל אביב. האב רכש קרקעות בארץ-ישראל וחזר להביא את שאר המשפחה, אולם נספה כנראה בדרך. היא למדה בגימנסיה הרצליה, שם הכירה את רפאל קלצ'קין. בשנת 1925 (בקירוב) נישאה לשחקן יעקב אביטל, אותו הכירה לאחר שראתה אותו במחזה "ירמיהו" בתיאטרון "האוהל". השניים התגוררו בדירה ברחוב בן יהודה. לאחר כארבע שנים נפרדו בני הזוג. בשנת 1930 בקירוב נסעה לברלין, גרמניה, שם למדה אמנות. בשנת 1936 נהרג אביטל בתאונת דרכים בכביש טבריה-צמח.

בשנת 1934 נישאה לרפאל קלצ'קין. לפרנסתה עבדה כמוכרת בחנויות שונות, בין היתר כמוכרת בחנות בגדים ברחוב אלנבי. כבר בשנות ה-50 של המאה ה-20 עסקה קלצ'קין במסחר אמנות, בעיקר בעבודותיהם של כמה ממכריה כגון שמואל בק, פנחס ליטבינובסקי, אריה לובין, ראובן רובין ואחרים. לשם כך הפכה את הקומה השנייה בביתה למעין גלריה. בשנת 1962 פתחה קלצ'קין גלריה לאמנות, ששכנה בקומת הקרקע של ביתה בבניין ברחוב פרוג מס' 33 בתל אביב-יפו. את הגלריה עיצוב האדריכל דב כרמי.

קלצ'קין הציגה אמנים בינלאומיים כגון יענקל אדלר ופיטר פרוקש. האמנים הישראלים שהציגה בשנות ה-60–70 של המאה ה-20 אופיינו בסגנון פיגורטיבי, פעמים רבות בהשפעת ה"ריאליזם החדש". בין אמנים אלו בלט שמואל בק. לצדו הוצגו תערוכות של אמנים כשרגא וייל (1963, 1962), אגי יואלי (1963), אסתר פרץ ארד (1965), תמר איתן (1967) רות צרפתי (1971), מארק ינאי (1975, 1977, 1979) ואחרים. לצד הגלריה הוקם גן פסלים. לאחר מותה של קלצ'קין הופעלה הגלריה על ידי אחייניתה, אסיה שוורץ. בשנת 1999 נסגרה הגלריה.

בשנת 1988 תרמה את הציור "ערבי עם פרח" (1925) מאת פנחס ליטבינובסקי למוזיאון תל אביב לאמנות לזכר בעלה. בשנת 1990 ייסדה את "פרס קלצ'קין" וכן גייסה ותרמה כספרים רבים עבור בריכת השחייה בבית הלוחם תל אביב, שנקראה על שם בעלה. בנוסף, תרמה כספים למען הקמת אודיטוריום במוזיאון ארץ ישראל.

==קישורים חיצוניים==
*

==הערות שוליים==

קטגוריה:יקירות תל אביב-יפו לשנת 1993
הדסה קלצ'קין
הדסה קלצ'קין
קטגוריה:אישים הקבורים בבית הקברות קריית שאול
קטגוריה:סוחרי אמנות ישראלים
קטגוריה:ישראליות שנולדו ב-1905
קטגוריה:ישראלים שנולדו ב-1905
קטגוריה:ישראליות שנפטרו ב-1995
קטגוריה:ישראלים שנפטרו ב-1995
פאי פקאן

פרוסת פאי פקאן
פאי פקאן הוא מאפה של קלתית בצק עם מילוי אגוזי פקאן מעורבבים בביצים, חמאה וסוכר או סירופ תירס, המזוהה עם המטבח של דרום ארצות הברית. הפאי פופולרי בארוחות החג בארצות הברית והוא נחשב המומחיות של דרום ארצות הברית. הפאי מוגש לעיתים קרובות עם קצפת, גלידת וניל, או חמאת ברנדי.

== מקורות ==

מקור אגוזי הפקאן הוא בדרום ארצות הברית. ממצאים ארכאולוגיים שנמצאו בטקסס הראו כי אינדיאנים צרכו פקאנים כבר לפני יותר מ-8,000 שנה.

יש הטוענים כי המאכל הומצא על ידי המתיישבים הצרפתים בניו אורלינס (ראשית המאה ה-18), וכן כי היה מוכר באלבאמה בראשית המאה ה-19. אך התיעוד הראשון לפאי פקאן הוא מתכון שהתפרסם במגזין הרפרס בזאר בשנת 1886. ספרי בישול ידועים בארצות הברית לא כללו מתכונים לפאי פקאן לפני 1940.

יצרני מותג סירופ התירס "קארו" תרמו באופן משמעותי לפרסום הפאי והוציאו לאור רבים מהמתכונים לגרסאות (קרמל, קינמון, קרם אירי, חמאת בוטנים ועוד) של הפאי הקלאסי. הם הציגו את המאפה ב-1930 כ"תגלית" לשימושים חדשים בסירופ תירס שנעשתה על ידי אשתו של מנהל המכירות של החברה, אך ברור כי פאי פקאן הוכנו לפני המצאת סירופ התירס ומתכונים ישנים יותר עשו שימוש בסירופ סוכר או במולסה כהה יותר. ספר הבישול של מועדון הקונגרס של 1929 כלל מתכון לפאי שכלל רק ביצים, חלב, סוכר ופקאן, ללא סירופ.

כמו ברבות מעוגות הפאי והטארטים נהוג להשתמש בפאי זה בשיטת אפייה עיוורת - אפייה מקדימה של קלתית הבצק עוד לפני שלב המילוי. באפייה העיוורת הקלתית נאפית שהיא מכוסה במשקולות אפייה או בקטניות יבשות המונחות על נייר אפייה מקומט, מה שמונע את תפיחת הבצק בזמן האפייה ועוזר לקלתית להישאר דקה יחסית. אפייה באופן זה מונעת מתחתית הפאי להתרכך ומאחר והמלית הרטובה מונחת על הבצק רק לאחר שהוא אפוי<ref></ref>.

== גרסאות ==

גרסאות של הפאי עשויות לכלול סוכר לבן או חום, סירופ סוכר, מולסה, סירופ מייפל או דבש. רוב מתכונים לפאי פקאן כוללים גם מלח ווניל. תוספות פופולריות אחרות למתכון הם שוקולד ובורבון.

בספרו "Tried-and-True Recipes for Delicious Homemade Pie 300" משנת 2004 זיהה קן האדריץ מספר גרסאות נפוצות של פאי פקאן:
*חמאה: מאופיין על ידי תוספת של שבבי חמאה וסוכר חום (בנוסף לסירופ תירס).
*ויסקי שוקולד צ'יפס: שבבי שוקולד וכמה כפיות של ויסקי ג'ק דניאל'ס.
*פאי שוקולד פקאן "יום המרוץ" של אליס קולומבו: פאי זה נקרא על שם אליס קולומבו, שהייתה עורכת מדור האוכל במגזין The Courier בקנטקי. פאי זה הומצא על ידה לכבוד הדרבי של קנטקי. המרכיבים המיוחדים במתכון כוללים קורנפלור, בורבון, שוקולד צ'יפס וקצפת.
*מייפל: כולל סירופ מייפל ותמצית שקדים.
*בראוני שוקולד: בגרסה זו מפוזרים אגוזים על פני השטח והבראוני מרובד בפודינג שוקולד ובפאדג'. מוגש בטמפרטורת החדר או צונן.
*פאי נסורת: פאי נסורת הוא מתכון הדגל של "מסעדת פאטי" בפדוקה, קנטקי, המורכב ממילוי של ביצה עם קוקוס, פירורי קרקרים ופקאנים, עם קצפת ובננות מעל.

== בתרבות ==
פאי הפקאן החל להיות מזוהה באופן הדוק עם התרבות של דרום ארצות הברית באמצע המאה ה-20. הפאי מוזכר בספרות האמריקאית (ובטלוויזיה) והוא מזוהה עם חג ההודיה, חג המולד, ואירועים מיוחדים אחרים. לעיתים מסמל פאי הפקאן בהקשר הספרותי את הדרום.

== ראו גם ==
* פאי תפוחים
* קראק פאי

==קישורים חיצוניים==

== הערות שוליים ==

קטגוריה:המטבח האמריקאי
קטגוריה:המטבח האמריקאי: קינוחים
קטגוריה:מאפים
קטגוריה:מאכלי חג המולד
קטגוריה:מאכלי חג ההודיה
פקאן
ריטה אבאדזי

ריטה (איריני) אבאדזי (ביוונית: Ρίτα Αμπατζή, בטורקית: Rita Abaci - ריטה אבאג'י; 1906 איזמיר (סמירנה) – 17 ביוני 1969 אגאלאו, אתונה) הייתה זמרת וזמרת -יוצרת
 יוונייה ילידת אסיה הקטנה, הידועה כנציגה של מוזיקת הדימוטיקו, רמבטיקו-וסמירנאיקו בשנות ה-30 של המאה ה-20.

==ביוגרפיה==
ריטה אבאדזי נולדה בשנת 1906 על יד איזמיר או סמירנה, בסנג'ק איידין של האימפריה העות'מאנית כבתם של גאורגיוס וסטלה אבאדזי. לפי מקורות אחדים נולדה מוקדם יותר, ב-1904.
בשנת 1922 הגיעה לאתונה יחד עם אמה ואחותה כפליטה בעקבות אסון הקהילות היווניות באסיה הקטנה והתיישבו בקוקיניה, הקרויה כיום ניקאיה או ניקיאה אטיקיס, פרבר של פיראוס. האב נספה באירועי הדמים.
כשרונה כזמרת התגלה באמצע שנות ה-1920 בעת חתונת המוזיקאים סטלאקיס פרפיניאדיס, קוסטאס נורוס ודימיטריס קונסטנטינידיס.
התחילה את הקריירה האמנותית בשנת 1929 במועדון הריקודים "פטאלודה" (הפרפר) ברובע פאלירוס של פיראוס כשהיא ששרה שירי רבטיקו בסגנון סמירנאיקה.

בשנות ה-30 פתחה בקריירה המוזיקלית כזמרת רמבטיקו (לפי מסורת אסיה הקטנה), סמירנאיקו (זמרת יווני סמירנה - מסורתית ועירונית), שירי עם (דמוטיקה) מיוון היבשתית ומהאיים, שירי מוזיקה קלה אנדכני וסוגות מוזיקה אחרות וביצועיה הוקלטו על גרמופון.
באותו עשור יריבתה היחידה בפופולריות ובמספר ההקלטות בתחום הרמבטיקו הייתה רוזה אשכנזי היהודיה.

ריטה אבאדזי שיתפה פעולה עם מוזיקאים ידועים בזמנו כמו פניוטיס טונדס, וסיליס פפזולו, קוסטס סקרוולויס, יקובוס מונטנאריס, ספירוס פריסטריס, דימיטריוס סמסיס, מרקוס ומוואקאריס ווסיליס ציצאניס.
הקריירה שלה הסתיימה אחרי מלחמת העולם השנייה.

אבאדזי נפטרה בשנת 1969 באגאלאו באתונה, מסיבוכים של סרטן הגרון. הובאה לקבורה בבית הקברות 3 של אתונה.

==חייה הפרטיים==
ריטה אבאדזי התחתנה פעמיים: לראשונה בשנת 1930 עם יאניס ציפאריס איתו ילדה את בתם, אנה; ובפעם השנייה עם בן דוד שלה, נגן הסנדורי, סטליוס קריטיקוס, איתו ילדה את בנה, דימיטרי.
אחותה, סופיה (פופוס) אבאדזי-קאריוולי, הייתה גם היא זמרת רמבטיקו מוערכת מהזרם של פיראוס.

==דיסקוגרפיה==
הוצאו לאור שני אוספי הקלטות של ריטה אבאדזי:
*Rita Abatzi 1933–1938, Heritage
*Rita Abatzi, Minos-Arkheio
הקלטות שלה מופיעות גם באנתולוגיה:
*Women of Rembetika
*Women of Rembetika 1908-1947

==קישורים חיצוניים==

* [http://www.tar.gr/content/content.php?id=3071 ביוגרפיה באתר היווני Tar] מאת ויווי קנלאטו (Vivi Kanelatou) - 2011

==הערות שוליים==

קטגוריה:איזמיר
קטגוריה:זמרות יווניות
קטגוריה:ילידות 1914
קטגוריה:נפטרות ב-1969
אסון הסכר בברזיל (2019)

אסון הסכר בברזיל אירע ב-25 בינואר 2019 כשסכר ברומדיניו במדינת מינאס ז'ראיס בברזיל קרס, וגרם למותם של לפחות 186 בני אדם, ולמפולת בוץ במכרה הסמוך ובבתים באזור. מפעילת הסכר הייתה חברת "ואלי" הברזילאית, אשר החזיקה בחצי מהבעלות על סכר "בנטו רודריגס", שקרס אף הוא בנובמבר 2015.

האסון התרחש בזמן שמאות מפועלי המכרה אכלו ארוחת צהריים. הקריסה גרמה למפולת של בוץ ופסולת, שהגיעה עד לכפרים הסמוכים. מכון איניוטים, המוזיאון הפתוח הגדול בעולם, פונה אף הוא מחשש להצפה.

ב-28 בינואר, זמן קצר לאחר האסון, נפל ערך המנייה של ואלי ב-24% שאיבדה ערך של 71.3 מיליון ריאל ברזילאי, במה שהייתה הירידה הגדולה ביותר בהיסטוריה של בורסת סאו פאולו. נשיא ברזיל, ז'איר בולסונארו, שלח שלושה שרים לעקוב אחרי מאמצי החילוץ וההצלה של הלכודים בבוץ. ישראל שלחה משלחת סיוע לאזור שנחתה ב-28 בינואר.

יום לאחר הקריסה הטילו הרשויות בברזיל קנס של 250 מיליון ריאל על ואלי.

==גלריה==
;משלחת חילוץ של צה"ל, ינואר 2019
<gallery widths="240" heights="160">
קובץ:IDF aid mission lands in Brazil (32182653097).jpg
קובץ:IDF aid mission lands in Brazil (33249286548).jpg
קובץ:IDF aid mission lands in Brazil (40159846433).jpg
קובץ:IDF aid mission lands in Brazil (46401062704).jpg
קובץ:IDF aid mission lands in Brazil (46401073094).jpg
קובץ:IDF aid mission lands in Brazil (47072352572).jpg
קובץ:IDF aid mission lands in Brazil (47072321402).jpg
קובץ:IDF aid mission lands in Brazil (40159848693).jpg
</gallery>

==קישורים חיצוניים==

==הערות שוליים==

קטגוריה:אסונות בברזיל
קטגוריה:אסונות ב-2019
קטגוריה:מינאס ז'ראיס
קטגוריה:יחסי ברזיל–ישראל
לי צ'ונג-יונג

לי צ'ונג-יונג (בקוריאנית: 이청용; נולד ב-2 ביולי 1988) הוא כדורגלן דרום קוריאני המשחק בעמדת הקיצוני בקבוצת אולסן יונדאי.

==קריירת מועדונים==
לי התחיל את הקריירה שלו בליגת התיכונים במדי תיכון דובונג מידל. בשנת הצטרף לסיאול כחלק מפרויקט לקידום צעירים. בשנת ערך את הופעת הבכורה שלו במועדון. בשנת מונה שנול גינס לאימון סיאול, ותחתיו הפך לי לשחקן הרכב. את העונה הוא סיים עם 15 הופעות ו-3 שערים. ב-7 במרץ 2009 הבקיע שלושער במשחק הליגה נגד צ'ונאם.

ב-14 באוגוסט 2009 חתם צ'ונג-יונג בבולטון וונדררס מהפרמייר ליג תמורת 2.2 מיליון פאונד. למחרת ערך את הופעת הבכורה שלו בקבוצה בהפסד 0–1 לסנדרלנד. ב-26 בספטמבר הבקיע את שער הבכורה שלו בקבוצה בניצחון 1–2 נגד בירמינגהאם סיטי. בסיום העונה נבחר לכדורגלן העונה של בולטון. ב-25 בנובמבר 2010 חתם על חוזה עד שנת . ב-30 ביולי 2011 שבר את רגלו, והערכה הראשונית הייתה שסיים את העונה. אולם, בסוף אפריל חזר לאימונים וב-6 במאי 2012 חזר לשחק לראשונה מאז הפציעה.

ב-2 בפברואר 2015 חזר צ'ונג-יונג לפרמייר ליג, וחתם בקריסטל פאלאס לשלוש עונות וחצי.

בספטמבר עזב את אנגליה, וחתם בבוכום מהבונדסליגה השנייה.

ב-4 במרץ 2020, צ'ונג-יונג חתם באולסן יונדאי.

==קריירה בינלאומית==
בצעירותו, שיחק צ'ונג-יונג בנבחרות הצעירות של קוריאה הדרומית, והשתתף עם הנבחרת הצעירה באולימפיאדת בייג'ינג (2008).

ב-31 במאי 2008 ערך את הופעת הבכורה שלו בנבחרת הבוגרת בתיקו 2-2 נגד במסגרת מוקדמות מונדיאל 2010. במשחק הגומלין שנערך ב-5 בספטמבר הבקיע את שער הבכורה שלו הנבחרת.

במונדיאל 2010 הבקיע שני שערים נגד ו בהתאמה. אתר ספורטס אילוסטרייטד בחר בו כאחד מעשרת כוכבי המונדיאל.

==תארים==
; סיאול
*גביע הליגה הקוריאני: 

; אישיים
*מלך הבישולים של גביע הליגה הקוריאני: 
*נבחרת העונה בליגת העל של קוריאה הדרומית: 
*שחקן העונה בבולטון וונדררס: 
*כדורגלן השנה בקוריאה הדרומית: 

==קישורים חיצוניים==

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:סיאול: כדורגלנים
קטגוריה:כדורגלני סיאול
קטגוריה:כדורגלני בולטון וונדררס
קטגוריה:כדורגלני קריסטל פאלאס
קטגוריה:כדורגלני בוכום
קטגוריה:כדורגלני אולסן יונדאי
קטגוריה:כדורגלני נבחרת קוריאה הדרומית
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:דרום קוריאנים שנולדו ב-1988
אנטארקטופלטה

אנטארקטופלטה (שם מדעי: Antarctopelta; מילולית: "משוריין אנטארקטי") הוא סוג דינוזאור ממשפחת הנודוזאוריים אשר חי ביבשת אנטארקטיקה בתור הקרטיקון לפני 70–74 מיליון שנה.

== מאפיינים ==
המאובנים של דינוזאור זה התגלו על האי ג'יימס רוס ב-1986, מה שהופך אותו לדינוזאור הראשון שהתגלה ביבשת. עם זאת מאובניו קיבלו שם רק בשנת 2005, לאחר הקריאולופוזאורוס הטורף מהיורה. כל המאובנים השתייכו לפרט בודד עם עצמות שבורות וחלקיות, בעיקר של לסת תחתונה ועצמות שיניים. חפירת המאובנים לקחה שנים רבות בשל תנאי החפירה הקשים, מזג האוויר וקשיי הזיהוי של העצמות.

דינוזאור משוריין זה היה בינוני ביחס למשפחתו והגיע לאורך 4 מטרים והיה בעל דמיון לזאורופלטה. מבנה השיניים שלו היו גדולות ודמויי-עלה והתאימו ללעיסת צמחייה קרקעית. הגוף שלו כוסה באוסטאודרם משוריין לאורך גופו. לא ידוע איך נראה הזנב שלו מאחר שלא שרד במאובנים, אך כמה חוליות לקראת קצההגוף היו מחוזקות, כך שאולי היו תומכות במבנה מחוזק בקצה הזנב. כמה חוקרים סוברים שהפרט המאובן היה צעיר.

דינוזאור זה משויך כסוג פרימיטיבי למשפחת הנודוזאוריים, אף שבעבר נחשב לטקסון ללא מקור בקבוצת האנקילואורים. מספר חוקרים מגדירים אותו כסוג אנקילוזאור עצמאי הקרוב לסטגואורוס ולקנברזאורוס.

בעוד הוא חי אנטארקטיקה הייתה חמימה בהרבה מכיום וכוסתה בעצים מחטניים ואף ביערות נשירים מסוימים. עם זאת עדיין היו בה חורפים קרים מכוסי קרח והאנטארקטופלטה נאלץ לשרוד בסביבה קשה לצידם של אורניתופודים וזאורופודים וייתכן שהיגר לאמריקה הדרומית שהייתה מחוברת לאנטארקטיקה.

== בתרבות ==
האנטארארקטופלטה הופיע בסדרה כוכב פרהיסטורי ובמשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-2006
קטגוריה:טקסונים שתוארו בידי לאונרדו סגדו
קטגוריה:נודוזאוריים
קטגוריה:דינוזאורים שחיו בקרטיקון עליון
קטגוריה:דינוזאורים שחיו באנטארקטיקה
קטגוריה:מאובני טקסונים שתוארו ב-2006
טייניקולגראוס

איור של הדינוזאור
טייניקולגראוס (שם מדעי: Tanycolagreus; מיוונית: "צייד ארוך-גף") הוא סוג דינוזאור טורף ממשפחת הצלורידים שבקבוצת התרופודים אשר חי בסוף היורה באמריקה הצפונית. חלק מהחוקרים רואים בו סוג ללא מקור בקבוצת הטירנוזאורים ואחרים משייכים אותו למשפחה סטוקסוזאוריים.

== גילוי ==
דינוזאור זה התגלה בתצורת מוריסון של מחוז אולבני, ויומינג ב-1995 כשלד חלקי של תרופוד קטן יחסית. הוא נחשב למאובן של צלורוס או של אורניתולסט אך מחקרים מ-2001 הוכיחו שמדובר היה במין חדש, אשר היה שייך אולי למשפחת הצלורידים ולקבוצת הטירנוזאורים. נמצא ממנו מין יחיד - Tanycolagreus topwilsoni.

המאובנים שנמצאו כללו עצמות גפיים, לסתות ועוד כמה איברים בקטעים חלקיים מהם משוער שאורך היצור הגיע, יחד עם הזנב, ל-3.3-4 מטרים ולמשקל 120 ק"ג. הוא היה תרופוד בעל חרטום קצר ושטוח ולסת עם שיניים מחודדות שהיו בעלי דמיון לאלה של הטירנוזאורים. הרגליים האחוריות היו חזקות ותמכו בגוף בעוד הזרועות הקדמיות עזרו לתפוס טרף עם הטפרים.

יצור זה חי בסביבת ויומינג של סוף היורה לצד הסטגוזאורוס, הדיפלודוקוס, האותניליה והדריוזאורוס וייתכן שהיה צד את הפרטים האיטיים או הפגיעים שלהם.

== בתרבות ==
דינוזאור זה הופיע במשחק Jurassic World: Alive.

==קישורים חיצוניים==

קטגוריה:בעלי חיים שתוארו ב-2005
קטגוריה:טקסונים שתוארו בידי קנת' קרפנטר
קטגוריה:קואלוריים
קטגוריה:מאובני טקסונים שתוארו ב-2005
סקודונוזאורוס

סקודונוזאורוס (שם מדעי: Secodontosaurus; מילולית: "לטאה בעלת שינים חותכות") הוא סוג של סינאפסיד קדום ממשפחת הספנקודונטיים, אשר היה קרוב משפחתו של הדימטרודון. הוא חי בתקופת הפרם שבעידן הפלאוזואיקון לפני 285-272.3 מיליון שנה. 

בניגוד לדימטרודון המוכר יותר, לזוחל זה היו לסתות צרות אך מותאמות לחיתוך ובדומה לדימטרודון היו לו מספר סוגי שיניים בלסתו כשמקדימה היו ניבים בולטים ומאחורה שיניים מותאמות יותר ללעיסה. צורת הלסתות שלו אולי מעידה על התאמה לתפיסת דגים או טרף מיימי או לשליפת טרף מסדקים וחללים באדמה. היה לו מפרש גבי גדול והוא הגיע לאורך 2-2.7 מטר ולמשקל 110 ק"ג, יותר קטן מהדימטרודון. הוא היה בעל מבנה עגלגל עם רגליים קצרות וזנב מוארך. 

המאובנים של יצור קדום זה נמצאו בטקסס ותוארו בידי החוקר אדוארד דרינקר קופ ב-1880. עם זאת הוא נתן להם סיווג כמין חדש של אופיאקודון (Ophiacodon) ומיונים מאוחרים יותר סיווגו אותו כמין של דימטרודון. רק ב-1936 החוקר אלפרד רומר סיוג אותו כסוג עצמאי בעל "פני שועל" שונים מאלה של הדימטרודון.

גלריה<gallery>
קובץ:Secodontosaurus.jpg
קובץ:Secodontosaurus obtus1DB.jpg
קובץ:Secodontosaurus BW.jpg
</gallery>

== בתרבות ==
יצור קדום זה הופיע במשחקים עולם היורה: המשחק וJurassic World: Alive.

==קישורים חיצוניים==

קטגוריה:בעלי חיים שתוארו ב-1936
קטגוריה:טקסונים שתוארו בידי אלפרד רומר
קטגוריה:ספנקודונטיים
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1936
אקנתוסטגה

אקנתוסטגה (שם מדעי: Acanthostega; מילולית: "גג קוצני") הוא סוג של יצור קדום מסדרת האיכתיוסטגאים שחי בתקופת הדבון לפני 365 מיליון שנה. יצור זה היה מעין צורת מעבר בין הדגים לבעלי ארבע רגליים. מאובניו נמצאו בגרינלנד.

== מאפיינים ==
היצור הקדום הגיע לאורך 60 ס"מ ודמה מעט במראהו לסלמנדרה. הוא היה בעל 4 גפיים דמויי-סנפירים שאיתם שחה אך גם יכל לעלות ליבשה והיה בעל זימים ובעל ריאות לא מפותחות, שעזרו לו לנשום ביבשה. היו לו לסתות גדולות ושטוחות בעלי שיניים חזקות בחלק החיצוני של פיו ועוד שיניים בחלק האחורי של הלסת, מאפיין המתאים יותר ללסתות של חולייתני יבשה וכן היה בעל שרירי צוואר. לא ברור אם הוא יכל לשרוד מחוץ למים לזמן רב והוא חי כנראה רק בביצות ובאגמים של גרינלנד הקדומה שהיו חמימים בהרבה מאשר כיום.

היצור היה טורף מיימי שניזון מדגים ויצורים דומים והתפתח לצורות מתקדמות יותר של חולייתני יבשה.

== בתרבות ==
יצור זה הופיע במשחק המחשב עולם היורה: המשחק.

==ראו גם==
*איכתיוסטגה - קרוב משפחה שחי באותה תקופה ואזורים
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איכתיוסטגאים
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1952
בילאל חסאני

בילאל חסאני (בצרפתית: Bilal Hassani; נולד ב-9 בספטמבר 1999) הוא זמר, כותב שירים ויוטיובר צרפתי, נציג צרפת לאירוויזיון 2019 בתל אביב.

== ביוגרפיה ==
בילאל חסאני נולד בפריז שבצרפת, להורים מוסלמים מקזבלנקה שבמרוקו. אביו עזב את משפחתו ומתגורר בסינגפור, בעוד אימו התאזרחה כצרפתייה. יש לו אח גדול בשם טאהה, שנולד ב-1995. ב-2017 סיים בהצלחה את לימודיו התיכוניים בדגש על ספרות.

בשנת 2015 פנה לתוכנית הצרפתית "The Voice Kids" בלחץ חברו. הוא עבר את האודישנים המוקדמים עם השיר Rise Like a Phoenix והודח כאשר הגיע לשלב הדו-קרבים. לאחר התוכנית החל בקריירת סולו.

ב-2018 הוכנס חסאני לרשימה של המגזין Têtu, שלושים בני קהילת הלהט"ב המשפיעים ביותר בצרפת. הוא תואר שם כדומיננטי מאוד בקרב בני נוער להט"בים ובכלל.

=== אירוויזיון 2019 ===
בילאל חסאני נבחר לייצג את צרפת באירוויזיון 2019 עם השיר "Roi" ("מלך") שכתב יחד עם מאדאם מסייה. בצרפת הוא עלה לגמר מהמקום הראשון בחצי הגמר הראשון עם 115 נקודות, ובגמר הוא גבר על פייבוריט השופטים, השיר Tous le deux של הזמרת סימון, שזכה במקום הראשון בחצי הגמר השני עם 113 נקודות. בילאל זכה בסכום כולל של 200 נקודות (מהן 150 מהצבעות הקהל ו-50 מהצבעות השופטים) לעומת 156 של סימון (מהן 62 מהצבעות הקהל ו-94 מהצבעות השופטים).
בגמר אירוויזיון 2019 הופיע בילאל עם לין צ'ינג לאן, רקדנית מטייוואן שנבחרה כמיס אסיה החירשת 2015, קיבל 105 נקודות, וזכה במקום ה-16.

עם בחירתו לייצג את צרפת באירוויזיון 2019, סבל חסאני מביטויי שנאה ואיומים רבים בשל נטייתו המינית ובשל העובדה כי הוא מוסלמי אשר נוסע לייצג את מדינתו בישראל. בנוסף, פורסמו ציוצים מחשבון הטוויטר שלו משנת 2014, בהם מציין הזמר שישראל אחראית לפשעים נגד האנושות. חסאני גם הביע תמיכה בשחקן הצרפתי דיידונה, שהפך לפעיל פוליטי אנטישמי, אנטי ציוני ופרו-פלסטיני. בעקבות זאת טען הזמר כי לא הוא כתב את הציוץ וכי הוא לא חושב שישראל אחראית לפשעים נגד האנושות.

בשנת 2020 הופיע בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל.

== דיסקוגרפיה ==
===אלבומי אולפן===
*2019: Kingdom

=== סינגלים ===
*2016: "Wanna Be"
*2017: "Follow Me"
*2017: "House Down"
*2018: "Shadows"
*2018: "Heaven with You"
*2019: "Roi"
*2019: "Jaloux"
*2019: "Fais Beleck"
*2019: "Je Danse Encore"
*2020: "Fais le Vide"

==קישורים חיצוניים==

* 
* 
* 

== הערות שוליים ==

קטגוריה:זמרים א-בינארים
קטגוריה:פריז: אישים
קטגוריה:זמרים צרפתים
קטגוריה:יוטיוברים
קטגוריה:מוזיקאים להט"בים צרפתים
קטגוריה:משתתפי אירוויזיון 2019
קטגוריה:נציגי צרפת באירוויזיון
קטגוריה:צרפתים ממוצא מרוקאי
קטגוריה:מוסלמים צרפתים
קטגוריה:להט"בים ערבים
קטגוריה:צרפתים שנולדו ב-1999
מרינה אורשל

מרינה אורשל (בגרמנית: Marina Orschel; נולדה ב-13 ביולי 1937) היא שחקנית ודוגמנית לשעבר גרמנייה.

==ביוגרפיה==
אורשל נולדה בברלין ובצעירותה למדה ריקוד בלט. 

בשנת 1956, בהיותה תלמידת תיכון במגמת לימודים קלאסיים נבחרה למיס גרמניה. מעבר ליופייה היא הרשימה את שופטי התחרות במהלך בחינת אינטליגנציה וידע כללי כאשר דקלמה את אודיסיאה של הומרוס.

היא נבחרה לייצג את גרמניה בתחרות מיס תבל 1956 בארצות הברית, בתחרות היא זכתה בפרס "מיס פוטוגניק" על הפוטוגניות שלה ולבסוף נבחרה במקום השני כסגנית ראשונה, בתחרות גם אירעה התקרית בו מלכת היופי הישראלית סירבה להצטלם עמה.

ב-1956 שיחקה בסרט "Das Sonntagskind" (הילד של יום ראשון) המבוסס על פי מחזה מאת המחזאי הגרמני הנס מולר שלוסר.

בשנת 1957 הופיעה בסרט האמריקאי "השמלה הבלויה" כנערה בבריכה ביחד עם מיס שוודיה אינגריד גוד והשחקנית הישראלית זיוה רודן, לאחר מכן שיחקה במספר סרטים נוספים.
==קישורים חיצוניים==

* 

==הערות שוליים==

קטגוריה:זוכות מיס גרמניה
קטגוריה:משתתפות בתחרות מיס תבל 1956
קטגוריה:שחקניות קולנוע וטלוויזיה גרמניות
קטגוריה:גרמניות שנולדו ב-1937
קטגוריה:גרמנים שנולדו ב-1937
Roi

Roi (בעברית: מלך) הוא שיר בצרפתית ואנגלית שנכתב והולחן על ידי מאדאם מסייה ובילאל חסאני ובוצע על ידי בילאל חסאני. השיר ייצג את צרפת באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי הצרפתית, "דסטינסיון: אירוויזיון" (מילולית - היעד: אירוויזיון).

== דירוגים ומצעדים ==

== קישורים חיצוניים ==

== הערות שוליים ==

קטגוריה:שירי אירוויזיון 2019
קטגוריה:שירי צרפת באירוויזיון
קטגוריה:שירים בצרפתית
קטגוריה:שירים על מלכים